ToekomsVenster: Om te wenFoto: Free-Photos/Pixabay.com Maar aan God die dank! Hy voer ons altyd saam in sy triomftog omdat ons een is met Christus. – 2 Kor. 2:14 Dis lekker om te wen en om deel te wees van ŉ wenspan. Dit verlewendig ŉ mens en laat jou oorloop van vreugde. Dis nie lekker om te verloor nie. Verloor kom in verskillende gestaltes: Ongelukkig is wen en verloor deel van die lewe. Niemand wen altyd nie. Om altyd te verloor is ook nie redelik nie. Dis die spyse van die lewe, die soet en die suur. Verloor kan jou so ontwrig en ontsenu dat jy nie weet hoe jy dit het nie. Daar is egter ŉ wen in elke verloor as ŉ mens reg en gelowig ingestel is. Verloor definieer nie wie ek is nie. Ek is groter as die verleentheid, hartseer en ontnugtering. Ek sal weer opstaan. Verloor dra ŉ boodskap. Daar is nog werk wat gedoen moet word. Jy het nog nie jou bestemming bereik nie. Gryp die geleentheid aan om ŉ beter, gesonder en suksesvoller jy te word. Verloor is ŉ leerskool. Verloor slyp karakter. Dit bring ongewenste elemente in jou mondering na vore. Dit klik oor jou binneste: die goed wat nog nie soos Jesus lyk en klink nie. Here ek hou nie van verloor nie, maar ek weet U wil my leer. Amen.